ai4bharat/Pralekha huggingface dataset:
பாதுகாப்பு அமைச்சகம்
சுதந்திர தினத்தையொட்டி, கவுரவ ரேங்க் வழங்கப்பட்டவர்களின் பட்டியல்
சுதந்திர தினத்தையொட்டி, கவுரவ கேப்டன், கவுரவ லெப்டினன்ட் விருதுக்கு தேர்வு பெற்றவர்களின் பட்டியல் வெளியடப்பட்டுள்ளது.
முழுமையான பட்டியலுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1948518
ரசாயனம் மற்றும் உரங்கள் அமைச்சகம்
பி.பி.இ. உடைகளைப் பரிசோதனை செய்து சான்றளிக்க சிப்பெட் நிறுவனத்திற்கு என்.ஏ.பி.எல். அங்கீகாரம்
இந்த சாதனைக்காக சிப்பெட் நிறுவனத்துக்கு திரு. கௌடா பாராட்டு.
ரசாயனங்கள் மற்றும் உரங்கள் துறை அமைச்சகத்தின் கீழ் செயல்படும் ரசாயனங்கள், பெட்ரோகெமிக்கல்ஸ் துறையின் கீழ் உள்ள மத்திய பெட்ரோகெமிக்கல்ஸ் பொறியியல், தொழில்நுட்பக் கல்வி நிலையம்  என்ற உயர்நிலை நிறுவனம், முழு உடல் பரிசோதனைக்கான பி.பி.இ. உடைகளைப் பரிசோதனை செய்து சான்றளிப்பதற்கு, தேசிய தரச் சான்று அமைப்பு  அமைப்பு அங்கீகாரம் அளித்துள்ளது.
பி.பி.இ. உடைத் தொகுப்பில் சர்வதேசத் தரத்திலான கையுறைகள், முழு உடல் கவச உடை, முகக்கவச உறை, கண்களை மூடும் கண்ணாடிகள், மூன்றடுக்கு மருத்துவ முகக்கவச உறைகள் உள்ளிட்டவை இருக்கும். கோவிட்-19 நோய்க்கு எதிரான போராட்டத்தில் சிப்பெட் நிறுவனத்தின் மற்றும் ஒரு சாதனையாக இது அமைந்துள்ளது. தற்சார்பு இந்தியா முயற்சியில் ஒரு முன்னேற்றமாகவும் கருதப்படுகிறது.
சிப்பெட் : புவனேஸ்வரில் உள்ள ஐ.பி.டி. மையம் பி.பி.இ. உடை பரிசோதனைக்கான வசதியை உருவாக்கி, தங்களுக்கு அங்கீகாரம் அளிக்கக் கோரி என்.ஏ.பி.எல்.லுக்கு விண்ணப்பம் செய்திருந்தது. அங்குள்ள பரிசோதனை வசதிகளை ஆன்லைன் மூலம் தணிக்கை செய்தபிறகு, புவனேஸ்வர் சிப்பெட் மையத்திற்கு, இதற்கான அங்கீகாரத்தை என்.ஏ.பி.எல். அளித்துள்ளது. மற்ற சிப்பெட் மையங்களுக்கும் இதற்காக விண்ணப்பித்துள்ளன. அவை பரிசீலனையில் உள்ளன.
இந்தச் சாதனையை எட்டியிருப்பதற்காக புவனேஸ்வரம் சிப்பெட் மையத்திற்கு மத்திய ரசாயனங்கள் மற்றும் உரங்கள் துறை அமைச்சர் திரு. டி.வி. சதானந்த கௌடா பாராட்டு தெரிவித்துள்ளார். நாட்டு மக்களுக்கு சேவை செய்யும் பணிகளுக்கு உத்வேகம் அளிப்பதுடன், மேக் இன் இந்தியா திட்டத்தில் கவனம் செலுத்த குறு, சிறு, நடுத்தர நிறுவனங்களுக்கு உதவிட வேண்டும் என்றும் அவர் கேட்டுக் கொண்டுள்ளார்.
உலக சுகாதார நிறுவனம் மற்றும் ISO வழிகாட்டுதல்களின்படி சுகாதார சேவைத் துறையில் ஆராய்ச்சி மற்றும் மேம்பாட்டுப் பணிகளில் சிப்பெட் நிறுவனம் முன்முயற்சிகளை எடுத்து வருகிறது. கோவிட் நோய்த் தொற்று காலத்தில் அத்தியாவசியப் பொருள்கள் வழங்கல் சேவைக்கு உதவும் வகையில் உணவு தானியம் மற்றும் உரம் பேக்கேஜிங் செய்வதில் பரிசோதனைத் திறன்களையும் சிப்பெட் உருவாக்கிக் கொண்டுள்ளது.
(Visitor Counter : 219
விவசாயத்துறை அமைச்சகம்
2017-18-ல் தோட்டக்கலை பயிர்களின் அகில இந்திய உற்பத்தி மற்றும் நிலப்பரப்பு 
2017-18-ல் தோட்டக்கலை பயிர்களின் அகில இந்திய உற்பத்தி மற்றும் நிலப்பரப்பு  மத்திய வேளாண்மை, கூட்டுறவு மற்றும் விவசாயிகள் நலத்துறையால் வெளியிடப்பட்டுள்ளது. மாநில அரசுகளின் தோட்டக்கலை / வேளாண்துறைகளிடமிருந்தும் பாக்கு மற்றும் வாசனைத் திரவியங்கள் மேம்பாட்டு இயக்ககம், முந்திரி மற்றும் கோகோ மேம்பாட்டு இயக்ககம்,தேசிய தேனீ வளர்ப்பு வாரியம் போன்ற பல்வேறு முகமைகளிலிருந்தும் பெறப்பட்ட தகவல் அடிப்படையில் இந்த மதிப்பீடுகள் தயாரிக்கப்பட்டுள்ளன. 2017-18-ல் தோட்டக்கலை துறையின் முக்கியமான சிறப்பு அம்சங்கள் கீழ்வருமாறு:
· 2017-18-ல் நாட்டின் மொத்த தோட்டக்கலை பொருட்கள் உற்பத்தி 306.8 மில்லியன் டன்னாக மதிப்பிடப்பட்டுள்ளது. இது முந்தைய ஆண்டைக்காட்டிலும் 2.05 சதவீதம் அதிகமாகும். மேலும், கடந்த ஐந்து ஆண்டுகளின் சராசரி உற்பத்தியைவிட 8.5 சதவீதம் அதிகமாகும்.
· பழங்களின் உற்பத்தி சுமார் 97 மில்லியன் டன் என மதிப்பிடப்பட்டுள்ளது. இது முந்தைய ஆண்டைக்காட்டிலும் 4.5 சதவீதம் அதிகமாகும்.
· காய்கறிகள் உற்பத்தி 179.7 மில்லியன் டன்னாக மதிப்பிடப்பட்டுள்ளது. இது முந்தைய ஆண்டைக்காட்டிலும் 1.0 சதவீதம் அதிகமாகும்.
· வெங்காய உற்பத்தி 2016-17-ல் 224 லட்சம் டன் இருந்ததற்கு மாறாக நடப்பாண்டில் சுமார் 220 லட்சம் டன்னாக இருக்கும் என மதிப்பிடப்பட்டுள்ளது. இது கடந்த ஐந்து ஆண்டுகளின் சராசரி உற்பத்தியைவிட 6 சதவீதம் அதிகமாகும்.
· உருளைக்கிழங்கு உற்பத்தி 2016-17-ல் 486 லட்சம் டன் இருந்ததற்கு மாறாக நடப்பாண்டில் சுமார் 485 லட்சம் டன்னாக இருக்கும் என மதிப்பிடப்பட்டுள்ளது. இது கடந்த ஐந்து ஆண்டுகளின் சராசரி உற்பத்தியைவிட 5 சதவீதம் அதிகமாகும்.
· தக்காளி உற்பத்தி 2016-17-ல் 207 லட்சம் டன் இருந்ததற்கு மாறாக நடப்பாண்டில் சுமார் 194 லட்சம் டன்னாக இருக்கும் என மதிப்பிடப்பட்டுள்ளது. இது கடந்த ஐந்து ஆண்டுகளின் சராசரி உற்பத்தியைவிட 3 சதவீதம் அதிகமாகும்.
(----
பழங்குடியினர் நலத்துறை அமைச்சகம்
ஜார்கண்ட்டில் ஊட்டச்சத்து மாத நடவடிக்கைகள்: பழங்குடியின விவகாரத்துறை அமைச்சர் திரு அர்ஜூன் முண்டா தொடங்கி வைத்தார்
ஜார்கண்ட் மாநிலத்தின் குன்ட்டி மாவட்டத்தில், பழங்குடியினர் விவகாரத்துறை அமைச்சகத்தின் ஊட்டச்சத்து மாத நடவடிக்கைகளை, இத்துறையின் அமைச்சர் திரு அர்ஜூன் முண்டா தொடங்கி வைத்தார்.
பழங்குடியின பெண்களின் ஆரோக்கியம், ஊட்டசத்து மாதத்தின் முக்கியமான அம்சம். பழங்குடியின பெண்களுக்கு ஊட்டச்சத்தின் மீது கவனத்தை கொண்டு வர, மத்திய அமைச்சர் திரு அர்ஜூன் முண்டா, பிரதமரின் மாத்ரு வந்தனா திட்ட பயனாளிகளை சந்தித்து, கர்ப்பிணி பெண்கள் மற்றும் பாலூட்டும் தாய்மார்களுக்கு ஊட்டச்சத்தின் பயன்களை எடுத்துரைத்தார்.
ஊட்டசத்து ஆலோசனை முகாம் மற்றும் ஊட்டசத்து கருத்தரங்கம் ஆகியவை பீகாரின் நவடா மாவட்டத்தில் ஜீலாரா என்ற பழங்குடியின கிராமத்தில் நடத்தப்பட்டது. இதில் பஞ்சாயத்து உறுப்பினர்கள் அனைவரும் கலந்து கொண்டனர்.
பழங்குடியினர் அதிகம் வசிக்கும் சந்தால் என்ற இடத்தில் நடத்தப்பட்ட முகாமில் பொதுமக்கள் 200 பேர் கலந்து கொண்டனர். குழந்தைகள் முன்கூட்டியே எடைபார்க்கப்பட்டு, ஊட்டச்சத்து குறைவான குழந்தைகளின் தாய்மார்களுக்கு ஆலோசனை வழங்கப்பட்டது.
அப்பகுதியில் கிடைக்கும் ஊட்டச்சத்து தானியங்கள் குறித்தும், முகாமில் தெரிவிக்கப்பட்டது.
கர்ப்பிணி பெண்களுக்கு, ஊட்டச்சத்து, சுகாதார பொருட்கள் வழங்கப்பட்டன.
ஊட்டசத்து திட்டம் கடந்த 2018ம் ஆண்டு தொடக்கப்பட்டது. அதன் தொடர்ச்சியாக நான்காவது ஊட்டசத்து மாதம் செப்டம்பரில் கொண்டாடப்படுகிறது.
இதை முன்னிட்டு பழங்குடியினர் விவகாரத்துறை அமைச்சகம் மத்திய, மாநில மற்றும் உள்ளூர் அளவில் பல நிகழ்ச்சிகளை நடத்துகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753115
-----
(Visitor Counter : 135
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளை ஆப்டிக் ஃபைபர் கேபிள்கள் மற்றும் ஆயில் மற்றும் கேஸ் குழாய்கள் பதிக்கப் பயன்படுத்தலாம்: திரு கட்கரி
தேசத்தில், வெளிப்படையான மற்றும் திறம்மிக்க நிர்வாகத்தை அளிப்பதின் அடிப்படையாக தகவல் தொழில்நுட்பம் இருக்கிறது என்று சாலைப்போக்குவரத்து, நெடுஞ்சாலைகள் மற்றும் கப்பல்போக்குவரத்து அமைச்சர் திரு நிதின் கட்கரி கூறியுள்ளார். ஏபிபி  குழுமம் மற்றும் குறு, சிறிய மற்றும் நடுத்தர நிறுவனங்களின் கூட்டமைப்பும் இணைந்து நியூ டில்லியில் இன்று ஏற்பாடு செய்திருந்த INFOCOM-2017ல் அவர் கலந்து கொண்டு இவ்வாறு பேசினார்.
உலக அளவில் இந்தியப் பொறியாளர்கள் மற்றும் மென்பொருள் நிபுணர்களின் பங்களிப்பை சிறப்பித்துப் பேசிய திரு கட்கரி, சர்வதேச் சூழலில் போட்டியைச் சந்திக்கும் திறனைக் உருவாக்கி அதனை நிர்வகிக்கவும் நாம் விரும்பினால், நமது மூலதனங்களில் இருந்து மிகஅதிக அளவில் வருவாயைப் பெறுவதற்குத் தொழில்நுட்பத்தை உந்துசக்தியாகப் பயன்படுத்துவது தேவை என்றார் அவர். மேலும் அவர், சாலைப்போக்குவரத்து மற்றும் நெடுஞ்சாலைகள் அமைச்சகத்தின் கீழ் ஏறத்தாழ இரண்டு இலட்சம் கி.மீ நெடுஞ்சாலைகள் இருக்கின்றன; இந்தச் சாலைகள் முழுவதையும் ஆப்டிக் ஃபைபர் கேபிள்கள் மற்றும் எண்ணெய் மற்றும் கேஸ் குழாய்கள் பதிக்கப் பயன்படுத்திக் கொள்ள அனுமதி அளித்திருப்பதாக கூறினார். இதன் மூலம் அமைச்சகத்திற்கு வருவாய் கிடைக்கும் என்றும் அதனை சாலைகள் அமைக்கவும், பராமரிக்கவும் பயன்படுத்திக் கொள்ள முடியும் என்றார்.
சாலைப் போக்குவரத்தைப் பற்றிப் பேசிய திரு கட்கரி, மிக விரைவில் ஓட்டுநர் உரிமம் வழங்கும் முறை முற்றிலும் கணினிமயம் ஆக்கப்படும் என்றார். மனிதத் தலையீடின்றி கணினி நிரல் ஒன்றின் உதவியுடன் உரிமம் பெறுவதற்கான உடல் தகுதி நிர்ணயிக்கப் படும்; தகுதியுள்ள ஓட்டுநர்களுக்கு மட்டுமே உரிமம் வழங்குவது உறுதி செய்யப்படுவதின் மூலம் சாலைப் பாதுகாப்பு பெருமளவிற்கு உயரும்.
திரு கட்கரி மேலும், தனது அமைச்சகம் சென்ற ஆண்டு அறிமுகப்படுத்திய மின்–சுங்கவரி முறையால், பெருவழிச்சாலைகளில் உள்ளச் சுங்கச்சாவடிகளில் போக்குவரத்து நெரிசல் பெருமளவு குறைக்கப்பட்டதாகக் கூறினார். FAST என்ற அடையாள அட்டை தாங்கிய ட்ரக்குகளும் மற்ற வாகனங்களும் சங்கச்சாவடிகளில் நிற்க வேண்டியத் தேவையில்லை; ஏனெனில், இவற்றிற்கான சுங்கக் கட்டணம் RFID அட்டைகளின் மூலம் மின்னணு முறையில் செலுத்தப்படுகின்றன என்றார். மேலும் அதிக அளவிலான வாகனங்கள் இந்த FAST அட்டையைப் பயன்படுத்த வைப்பதற்கான முயற்சிகள் மேற்கொள்ளப்பட்டிருப்பதாக அமைச்சர் கூறினார். மிக விரைவில், இவை, வாகனங்கள் விற்பவர்களிடம் கிடைக்க ஏற்பாடு செய்யப்படும். புதிய வாகனங்கள் இனி இந்த அட்டைகள் பொருத்தப்பட்டே வெளியில் வரும். போக்குவரத்து நெரிசலைக் குறைப்பதுடன், சுங்கச்சாவடிகளில் அதிக நேரம் காத்திருப்பதின் விளைவான சுற்றுப்புறச் சூழல் மாசு மற்றும் தேவையற்ற எரிபொருள் செலவைத் தவிர்க்கவும் மின்–சுங்கவரி முறை உதவுகிறது.
தொலைத் தொடர்புத் துறைச் செயலர் அருணா சுந்தர்ராஜன் அவர்களும் இந்த நிகழ்வில் கலந்துகொண்டு பேசினார்.
கலாசாரத்துறை அமைச்சகம்
புத்தபூர்ணிமாவை முன்னிட்டு நேபாளத்தின் லும்பினியில் புத்தமத கலாச்சாரம் மற்றும் பாரம்பரிய மையத்தின் அடிக்கல் நாட்டு விழாவில் பிரதமர் நரேந்திர மோடி பங்கேற்பு
வைசாகா புத்த பூர்ணிமாவை முன்னிட்டு மே 16, 2022 அன்று அரசு முறை பயணமாக லும்பினி செல்ல உள்ள பிரதமர் திரு நரேந்திர மோடி, லும்பினி துறவிமட மண்டலத்தில் தனித்துவம் வாய்ந்த புத்த கலாச்சாரம் மற்றும் பாரம்பரிய மையத்தின் கட்டமைப்பு விழாவான “ஷிலன்யாசில்” கலந்து கொள்வார். லும்பினியில் உள்ள புனித மாயாதேவி ஆலயத்திற்குச் செல்லும் பிரதமர், அங்கு பிரார்த்தனை செய்வார். நேபாள அரசின் ஆதரவுடன் லும்பினி மேம்பாட்டு அறக்கட்டளையால் ஏற்பாடு செய்யப்பட்டுள்ள புத்த ஜெயந்தி விழாவிலும் பிரதமர் உரையாற்றுவார்.
இந்திய அரசின் கலாச்சார அமைச்சகத்தின் நிதி ஆதரவோடு, லும்பினி மேம்பாட்டு அறக்கட்டளையின் உதவியோடு சர்வதேச புத்த கூட்டமைப்பால் தனித்துவம் வாய்ந்த ‘புத்த கலாச்சாரம் மற்றும் பாரம்பரியத்திற்கான இந்திய சர்வதேச மையம்' கட்டமைக்கப்படும். சர்வதேச புத்த கூட்டமைப்பு என்பது கலாச்சார அமைச்சகத்தின் கீழ் இயங்கும் ஓர் அமைப்பாகும். நேபாளத்தின் முதலாவது நிகர பூஜ்ஜிய வெளியீட்டு கட்டிடமாக இந்த புத்த மையம் விளங்கும்.
மேலும் வைசாக புத்தபூர்ணிமா கொண்டாட்டமாக புதுதில்லியில் வண்ணமயமான நிகழ்ச்சிகளுக்கு சர்வதேச புத்த கூட்டமைப்புடன் இணைந்து கலாச்சார அமைச்சகம் ஏற்பாடு செய்துள்ளது. காலை, நேபாளத்தில் புத்த கலாச்சாரம் மற்றும் பாரம்பரிய மையத்திற்கு பிரதமர் அடிக்கல் நாட்டும் விழா அப்போது திரையிடப்படும்.
மதியம் 2 மணிக்குத் துவங்கும் இந்த நிகழ்ச்சியில் மத்திய சட்டம் மற்றும் நீதி அமைச்சர் திரு கிரண் ரிஜிஜூ சிறப்பு விருந்தினராகவும், மத்திய கலாச்சாரம், சுற்றுலா மற்றும் வடகிழக்கு மாநில வளர்ச்சி அமைச்சர் திரு ஜி. கிஷன் ரெட்டி கௌரவ விருந்தினராகவும், கலாச்சார இணை அமைச்சர் திரு அர்ஜுன் ராம் மேக்வால் சிறப்பு அழைப்பாளராகவும் கலந்து கொள்வார்கள்.
நேபாளத்தில் நடைபெறும் புத்தபூர்ணிமா தின சிறப்பு நிகழ்ச்சிகளை மே 16, 2022 காலை 8 மணி முதல் கீழ்காணும் மின் முகவரிகளில் காணலாம்
https://www.facebook.com/ibcworld.org
https://www.youtube.com/c/IBCWorld
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825474
விவசாயத்துறை அமைச்சகம்
வேளாண் சட்டங்களுக்கு அகில இந்திய விவசாய ஒருங்கிணைப்புக் குழு ஆதரவு
தமிழகம் உள்ளிட்ட பல்வேறு மாநிலங்களைச் சேர்ந்த அகில இந்திய விவசாய ஒருங்கிணைப்புக் குழுவினர் மத்திய வேளாண் அமைச்சர் திரு நரேந்திர சிங் தோமரை இன்று சந்தித்துப் பேசினர். தமிழ்நாடு, மகாராஷ்டிரா, ஹரியானா மற்றும் பிகாரைச் சேர்ந்த விவசாயத் தலைவர்கள் இந்த சந்திப்பில் கலந்துகொண்டனர். நாடு முழுவதும் உள்ள விவசாயிகளை இடைத்தரகர்களின் தலையீட்டிலிருந்து வேளாண் சட்டங்கள் பாதுகாக்கும் என்பதில் அவர்கள் திருப்தி அடைந்துள்ளனர். வேளாண் பொருட்கள் சந்தைப்படுத்துதல் குழுக்களுக்கு வெளியே விவசாயிகள் சுதந்திரமாக தங்கள் விளைபொருட்களை விற்பனை செய்ய இந்த சட்டம் வழிவகை செய்வதை உறுதி செய்யும் என்று அவர்கள் கருதினர். மேலும் விளைபொருட்களை வாங்குவோரிடம் நேரடியாக ஒப்பந்தத்தில் ஈடுபடுவதன் வாயிலாக முன்கூட்டியே நிர்ணயித்த விலையில் பொருட்களை விற்க முடியும் என்று அவர்கள் தெரிவித்தனர். விவசாயிகள் நவீன தொழில்நுட்பங்களைப் பயன்படுத்தவும், தரமான விதைகள் மற்றும் இதர பொருட்களைப் பெறவும், வேளாண் துறையில் தனியார் முதலீடுகளை ஈர்க்கவும் விவசாய சீர்திருத்தங்கள் உதவிகரமாக இருக்கும் என்று அவர்கள் தெரிவித்தனர்.
அகில இந்திய விவசாய ஒருங்கிணைப்புக் குழுவின் கீழ் இயங்கும் 7 ஆயிரத்திற்கும் அதிகமான தன்னார்வ தொண்டு நிறுவனங்களின் உறுப்பினர்களும் வேளாண் சட்டத்திற்கு தங்கள் ஆதரவை தெரிவிப்பார்கள் என்று இந்தக் குழுவின் பிரதிநிதிகள் வேளாண் அமைச்சரிடம் உறுதி அளித்தனர். சீர்திருத்தத்தை அமல்படுத்திய மத்திய அரசுக்கு தங்கள் நன்றியைத் தெரிவித்துக் கொண்டதோடு போராட்டக்காரர்களின் கோரிக்கைக்கு அடிபணிய கூடாது என்றும் அவர்கள் கேட்டுக் கொண்டனர். மேலும், இந்த சட்டங்களின் பயன்கள் குறித்து விளம்பரங்கள், பயிற்சிகளின் மூலம் மக்களுக்கு விழிப்புணர்வை அரசு ஏற்படுத்த வேண்டும் என்றும் அவர்கள் வலியுறுத்தினார்கள்.
அரசின் நோக்கமும் கொள்கையும் தெளிவாக இருப்பதாகவும், விவசாயிகளுக்கு ஏதுவான இந்த சீர்திருத்தங்களின் மூலம் ஏற்கனவே பலர் பயனடைந்து வருவதாகவும், இதன் மூலம் அவர்களின் வருவாய் அதிகரிக்கும் என்றும் அமைச்சர் திரு நரேந்திர சிங் தோமர் தெளிவுபடுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1680572
-----
(Visitor Counter : 121
சுகாதாரம் மற்றும் குடும்ப நலத்துறை அமைச்சகம்
உலக சுகாதார அமைப்பு நிர்வாக வாரியத்தின் 148-வது அமர்வு: டாக்டர் ஹர்ஷ் வர்தன் தலைமை
உலக சுகாதார அமைப்பின் நிர்வாக வாரியத்தின் 148-வது அமர்வுக்கு மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்தன் காணொலிக் காட்சி மூலம் தலைமை தாங்கினார்.
தனது துவக்கவுரையில் "2020 ஒட்டுமொத்த உலகத்துக்கும் எத்தனை கடினமானதாக இருந்தது என்பது நம் அனைவருக்கும் தெரியும். நெருக்கடியை எதிர்த்து தனது மொத்த வலிமையையும் உபயோகித்து மனித சமூகம் போராடிய அதே வேளையில், அறிவியல் அறிவை சிறப்பாகப் பயன்படுத்திய வருடமாகவும் அது அமைந்தது. அறிவியலைப் பொருத்தவரையில் 2020 என்பது அளப்பரிய அறிவியல் சாதனைக்கான வருடமாக அமைந்தது. வெறும் 12 மாதங்களுக்குள், ஒரு புதிய நோயை விஞ்ஞானிகள் கண்டுபிடித்து, புதிய வைரஸின் மரபணுவை வரிசைப்படுத்தி, பரிசோதனைகள் மற்றும் சிகிச்சை முறைகளை உருவாக்கி, கடுமையான சோதனைகளுக்குப் பிறகு மருந்துகள் மற்றும் தடுப்பூசிகளின் திறனையும் நிரூபித்துள்ளார்கள்," என்று அவர் கூறினார்.
மேலும் பேசிய அமைச்சர், உலகளாவிய ஒற்றுமைக்கான, வாழ்வுக்கான வருடமாக 2021 இருக்கும். செயல்பாடுகளின் தசாப்தத்திற்கான தொடக்கமாக இது இருக்கும் என்பதில் எனக்கு சந்தேகமில்லை. கொரோனா தடுப்பூசிகள் வெற்றிகரமாக உற்பத்தி செய்யப்படும் வேகத்தையும், முக்கிய நிகழ்வுகள் நடைபெறும் விதத்தையும் வைத்துப் பார்க்கும் போது, தொழில்நுட்ப முதலீடுகள் அதிக அளவில் நடைபெறுவதும், டிஜிட்டல் தொழில் நுட்பங்கள் பயன்படுத்தப்படுவதும் தெரிகிறது. இவை அனைத்தும் இணைந்து, வளர்ச்சிக்கான, புதிய யுகத்திற்கான நம்பிக்கையை அளிக்கின்றன என்று கூறினார்.
உலக சுகாதார அமைப்பின் உறுப்பு நாடுகளின் கடின உழைப்பும், உறுதியும், எண்ணற்ற உயிர்களைக் காப்பாற்றி பொது சுகாதாரத்தை மேம்படுத்தி, ஆயுட்காலத்தை அதிகரித்துள்ளன என்று டாக்டர் ஹர்ஷ் வர்தன் கூறினார்.
நமது பணியை, கடந்த 70 ஆண்டுகளாக உருவகப்படுத்தி வந்த ஒற்றுமையும், ஒத்துழைப்பும் கொரோனாவுக்கான எதிர்வினைக்கு மையப் புள்ளியாக இருந்தது. உலக சுகாதார சபையின் கொவிட்-19 எதிர்வினை தீர்மானத்தின் அம்சங்கள், உலக சுகாதார அமைப்பின் பணிகளையும், உறுப்பு நாடுகளையும் தொடர்ந்து வழிநடத்தி வருகின்றன. அவற்றை செயல்படுத்துதலின் முன்னேற்றம் குறித்து இந்த அமர்வில் எடுத்துரைக்கப்படும் என்று அமைச்சர் தெரிவித்தார்.
"இன்றைக்கு, செயல்பாடுகளுக்கான தசாப்தத்திற்கு நமது உறுதியான பங்களிப்பை வழங்க நாம் சபதம் ஏற்று, ஒருங்கிணைந்த உலகளாவிய எதிர்வினையை, பெருந்தொற்றுக்கு எதிராக ஒன்று திரட்ட, தொடர்ந்து பாடுபடுவோம்," என்று அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689685
மத்திய அமைச்சரவை
இந்தியாவுக்கும் பில் மற்றும் மெலின்டா கேட்ஸ்  நிறுவனத்துக்கும் இடையே சுகாதாரத் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்தது
இந்திய அரசின் சுகாதாரம் மற்றும் குடும்ப நலத் துறைக்கும், பில் மற்றும் மெலின்டா கேட்ஸ்  நிறுவனத்துக்கும் இடையே சுகாதாரத் துறையில் ஒத்துழைப்புக்கென 2019 நவம்பர் மாதம் கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்தது. பிஎம்ஜிஎஃப் இணைத் தலைவரும், அறங்காவலருமான திரு.பில் கேட்ஸ் புதுதில்லியில் பயணம் மேற்கொண்ட போது இந்த ஒப்பந்தம் கையெழுத்தானது.
இந்த ஒத்துழைப்புக்கான ஒப்பந்தம் கீழ்கண்ட துறைகளில் ஒத்துழைப்புக்கு வகை செய்கிறது:
- அத்தியாவசியமான ஆரம்ப சுகாதாரம், நோய் தடுப்பு மருந்துகள் தருதல், சத்துணவு சேவைகள் ஆகியவற்றின் செயல்பரப்பு, சென்றடையும் திறன், தரம் ஆகியவற்றை மேம்படுத்துவதன் மூலம் பேறுகாலத்தின் போதும், குழந்தை பிறந்தவுடனும், கைக்குழந்தைகள் இறப்பு வீதத்தை குறைத்து முக்கிய ஊட்டச்சத்து பலன்களை மேம்படுத்துதல்
- குடும்பக் கட்டுப்பாடு முறைகளில் குறிப்பாக மாற்றியமைக்கத்தக்க முறைகளில், தேர்ந்தெடுப்பதற்கான வாய்ப்புகளையும், தரத்தையும் அதிகரித்தல் மற்றும் இளம் பெண்களுக்கு இந்த முறைகள் கிடைக்கச் செய்வதை அதிகரித்தல்.
- தெரிவு செய்யப்பட்ட நோய் தொற்றுகளால் [காசநோய், உள்ளுறுப்பு லீஷ்மேனியாசிஸ் , நிணநீர் யானைக்கால் ] ஏற்படும் பளுவை குறைத்தல்
- பட்ஜெட் பயன்பாடு, மேலாண்மை, சுகாதாரத் துறையில் பணியாளர் திறன்கள், டிஜிட்டல் சுகாதாரம், விநியோக சங்கிலி மற்றும் கண்காணிப்பு அமைப்புகளை வலுப்படுத்துதல் ஆகிய அம்சங்கள் உள்ளிட்ட சுகாதார அமைப்பு முறையை வலுப்படுத்துதல்
ஒத்துழைப்பு விவரங்களை மேலும் விரிவாக்குவதற்கு திட்ட செயல்குழு ஒன்று அமைக்கப்படும். இந்த குழு ஒத்துழைப்பு ஒப்பந்த அமலாக்கத்தையும் மேற்பார்வையிடும்.
தேர்தல் ஆணையம்
தேர்தல் நிர்வாகம் தொடர்பான அம்சங்களை ஆராய செயற்குழுக்கள் : பரிந்துரைகளை அளிக்க கால அவகாசம் நீட்டிப்பு
தேர்தல் நிர்வாகம் குறித்த பல்வேறு அம்சங்கள் தொடர்பாக, இதற்கென அமைக்கப்பட்ட செயற்குழுக்கள் அளித்த முக்கிய பரிந்துரைகள் மீதான கருத்துக்கள், ஆலோசனைகளைத் தெரிவிக்குமாறு, இந்திய தேர்தல் ஆணையம், 2020 மார்ச் 7ஆம் தேதியன்று, பொதுமக்களிடமும், தொடர்புடைய துறையினரிமும் கேட்டிருந்தது. இதற்கான கடைசி தேதி மார்ச் 31 என்றும் அறிவிக்கப்பட்டிருந்தது. கொவிட்-19 பெருந்தொற்றை தொடர்ந்து ஏற்பட்டுள்ள முடக்க நிலையால், கடைசி தேதி ஏப்ரல் 30 வரை நீட்டிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 54 கோடி
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 54 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 61,35,193 முகாம்களில் 54,38,46,290 தடுப்பூசிகள் போடப்பட்டுள்ளன. கடந்த 24 மணி நேரத்தில் 73,50,553 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,13,76,015 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 37,927 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.46 சதவீதமாக உள்ளது.
கடந்த 24 மணி நேரத்தில் 36,083 பேர் புதிதாக தொற்றுக்கு ஆளாகியுள்ளனர்.
தொடர்ந்து 49 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,85,336 ஆக உள்ளது. இது, நாட்டின் மொத்த பாதிப்பில் 1.20 சதவீதம் மட்டுமே ஆகும்.
கடந்த 24 மணி நேரத்தில் 19,23,863 பரிசோதனைகளும், இந்தியாவில் இதுவரை மொத்தம் 49,36,24,440 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.00 சதவீதமாகவும், தினசரி தொற்று உறுதி விகிதம் 1.88 சதவீதமாகவும் இன்று பதிவாகியுள்ளது. தொடர்ந்து 20 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 69 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746012
----
(
விவசாயத்துறை அமைச்சகம்
2022ஆம் ஆண்டுக்குள் விவசாயிகளின் வருமானத்தை இருமடங்காக்கும் பிரதமர் திரு.நரேந்திர மோடியின் தொலைநோக்கை நிறைவேற்ற நடவடிக்கை: வேளாண் அமைச்சர்
2022ஆம் ஆண்டுக்குள் விவசாயிகளின் வருமானத்தை இருமடங்காக்கும் பிரதமர் திரு. நரேந்திர மோடியின் தொலைநோக்கு எண்ணத்தை செயல்படுத்துவதற்கான ஒருங்கிணைந்த அறிவியல் பூர்வமான வேளாண் வழிமுறைகள் மேற்கொள்ளப்பட்டு வருவதாக மத்திய வேளாண் மற்றும் விவசாயிகள் நலத்துறை அமைச்சர் திரு. ராதா மோகன் சிங் கூறியுள்ளார்.
இதுதொடர்பான கூட்டத்தில், ஒருங்கிணைந்த வேளாண் வழிமுறைகள் பற்றி விவாதிக்கப்பட்டது. உற்பத்திச் செலவை குறைத்து, லாபத்தை அதிகரிப்பது, சுழற்சி முறை பயிர் செய்தல், சுற்றுச்சூழல் பாதுகாப்பு, வேலைவாய்ப்பு, சமூக சமத்துவம், குடும்ப ஊட்டச்சத்து, பொருளாதார திறன் உள்ளிட்ட பல்வேறு விஷயங்கள் குறித்து இதில் விவாதிக்கப்பட்டது.
நாட்டின் உணவு பாதுபாப்பை செயல்படுத்துவதில் இரண்டு ஹெக்டேர் வரையிலான நிலங்களை வைத்திருக்கும் சிறு விவசாயிகள் முக்கிய பங்காற்றுவார்கள் என கூட்டத்தில் பேசிய அமைச்சர் தெரிவித்தார்.
மேலும் விவரங்களுக்கு www.pib.nic.in என்ற வலை தளத்தைப் பார்க்கவும்.
பாதுகாப்பு அமைச்சகம்
எக்ஸ்- பிரைட் ஸ்டார்- 23 பயிற்சிக்காக எகிப்தின் அலெக்ஸாண்ட்ரியாவில் ஐஎன்எஸ் சுமேதா
ஐ.என்.எஸ் சுமேதா 2023, செப்டம்பர் 06 அன்று எகிப்தில் உள்ள அலெக்சாண்ட்ரியா துறைமுகத்திற்கு 'எக்ஸர்சைஸ் பிரைட் ஸ்டார் - 23' இல் பங்கேற்க சென்றுள்ளது. பன்னாட்டு முப்படை ராணுவப் பயிற்சியில் 34 நாடுகள் பங்கேற்கின்றன. இது மத்திய கிழக்கு மற்றும் வட ஆப்பிரிக்க பிராந்தியத்தில் இதுவரை இல்லாத மிகப்பெரிய கூட்டு ராணுவ பயிற்சியாகும்.
எக்ஸ் பிரைட் ஸ்டார் 23 இரண்டு கட்டங்களாக நடத்த திட்டமிடப்பட்டுள்ளது. வெளிநாட்டு கடற்பயிற்சி, தொழில்முறை பரிமாற்றங்கள், விளையாட்டு போட்டிகள் மற்றும் கடற்பயிற்சி நடத்த திட்டமிடலுக்கான நடவடிக்கைகளை உள்ளடக்கியது. விமானப் பயிற்சி, தரைப் பயிற்சி, கடற்பயிற்சி, நேரடி ஆயுத பயிற்சி உள்ளிட்ட பயிற்சிகள் இடம்பெறும். இந்த பயிற்சி இந்திய கடற்படைக்கு பரஸ்பர செயல்திறனை மேம்படுத்துவதற்கும் வெளிப்படுத்துவதற்கும், அதன் கூட்டாண்மை நாடுகளிடமிருந்து கடல்சார் பாதுகாப்பு நடவடிக்கைகளில் சிறந்த நடைமுறைகளிலிருந்து கற்றுக் கொள்வதற்கும் ஒரு வாய்ப்பை வழங்குகிறது.
எக்ஸ் பிரைட் ஸ்டாரில் இந்திய கடற்படையின் முதல் பங்கேற்பு இதுவாகும், இதில் பிற நட்பு வெளிநாட்டு கடற்படைகளின் கடற்படை கப்பல்களும் பங்கேற்கின்றன. ஒருங்கிணைந்த சக்தியாக ஒன்றிணைந்து செயல்படுவதற்கான கடற்படைகளின் திறனை மீண்டும் உறுதிப்படுத்துவது பயிற்சியின் நோக்கமாகும். மேலும், கூட்டு பயிற்சி மற்றும் பரஸ்பர புரிதல் மூலம் கடல்சார் பாதுகாப்பு மற்றும் உலகளாவிய ஸ்திரத்தன்மைக்கான அவர்களின் பகிரப்பட்ட உறுதிப்பாட்டை முன்னிலைப்படுத்துவதற்கான இப்பயிற்சி இரண்டு வாரங்களுக்கும் மேலாக நீடிக்கும். கமாண்டர் எம்.சி.சந்தீப் தலைமையிலான ஐ.என்.எஸ் சுமேதா, உள்நாட்டில் தயாரிக்கப்பட்ட சரயு ரக கடற்படை கடல் ரோந்து கப்பல்களின் மூன்றாவது கப்பலாகும்.
நித்தி ஆயோக்
ஏடிஎல் மாரத்தான் 2022-23: அடல் புத்தாக்க இயக்கம் விண்ணப்பங்களை வரவேற்கிறது
அடல் புத்தாக்க இயக்க ஆய்வகத் திட்டத்தின் கீழ் புதுமை கண்டுபிடிப்புகள் சவால்களுக்கான ‘ஏடிஎல் மாரத்தான் 2022-23’ போட்டிக்கு நித்திஆயோக் அடல் புத்தாக்க இயக்கம் இன்று முதல் விண்ணப்பங்களை வரவேற்கிறது.
ஏடிஎல் மாரத்தான் என்பது நாட்டில் சமுதாயப் பிரச்சனைகளைக் களையும் வகையில் இளைய புதுமைக் கண்டுபிடிப்பாளர்களுக்காக நடத்தப்படும் தேசிய அளவிலான புதுமைக் கண்டுபிடிப்புகள் போட்டி ஆகும்.
கடந்த முறை நடத்தப்பட்ட இந்த மாரத்தான் போட்டியில் 7000க்கும் மேற்பட்ட புதுமைக் கண்டுபிடிப்பாளர்கள் கலந்து கொண்டனர். இதில் முதன்மையான 350 பேருக்கு முன்னணி நிறுவனங்களில் பயிற்சி பெறும் வாய்ப்பு கிடைத்தது. நித்தி ஆயோக்கின் அடல் புத்தாக்க இயக்கம் மூலம் பரிசுகளும், சான்றிதழ்களும் வழங்கப்பட்டன.
இந்த ஆண்டு நடத்தப்படும் ஏடிஎல் மாரத்தான் போட்டியின் கருப்பொருள் ‘ஜி-20 அமைப்பில் இந்தியாவின் தலைமைத்துவம்’ என்பதாகும். இதன் மூலம் இந்தியா மட்டுமின்றி சர்வதேச அளவில் பல்வேறு துறைகளில் நிலவும் பிரச்சனைகளுக்குத் தீர்வு காண மாணவர்களுக்கு வாய்ப்பு ஏற்பட்டுள்ளது.
ஏடிஎல் மாரத்தான் 2022-23 போட்டியிலும் இந்தி மொழியிலும் பங்கேற்கலாம். இது குறித்த விவரங்கள் ஆங்கிலம் மற்றும் இந்தியிலும் மாணவர்களுக்கு கிடைக்கும். இரண்டு மொழிகளிலும் அவர்கள் தங்களது விண்ணப்பங்களை அளிக்கலாம்.
கல்வி, சுகாதாரம், மேலாண்மை, சுற்றுச்சூழல் மற்றும் பருவநிலை நீடிப்பு, வளர்ச்சி, மின்னணு பொருளாதாரம், சுற்றுலாத்துறைகளில் உள்ள பிரச்சனைகளுக்கு மாணவர்கள் தீர்வு காணலாம் மற்றும் மாணவர்களின் விருப்பப்படி ஒரு பிரிவை தேர்ந்தெடுத்தும் அதில் உள்ள பிரச்சனைகளுக்கு தீர்வு காணலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884808
அறிவியல் மற்றும் தொழில்நுட்பத்துறை
கொவிட் மறு எழுச்சியை நிவர்த்தி செய்வது குறித்து , அறிவியல் மற்றும் தொழில்நுட்ப முன்னோக்குடன் நிபுணர்கள் மற்றும் இதர தரப்பினர் விவாதம்
கொவிட் மறு எழுச்சியால் ஏற்பட்டள்ள அவசர நிலையை நிவர்த்தி செய்யும் சிறந்த அணுகுமுறை குறித்து பல துறை நிபுணர்கள் காணொலி காட்சி மூலம் நேற்று விவாதித்தனர்.
‘‘கொவிட் மறுஎழுச்சியை நிவர்த்தி செய்தல் - அறிவியல் மற்றும் தொழில்நுட்ப முன்னோக்கு’’ என்ற தலைப்பிலான ஆன்லைன் கூட்டத்தை அறிவியல் மற்றும் தொழில்நுட்ப துறையின் தன்னாட்சி அமைப்பான தொழில்நுட்ப தகவல் முன்னறிவிப்பு மற்றும் மதிப்பீடு கவுன்சில்  நடத்தியது. இந்த கூட்டம் விஞ்ஞானிகள், மருத்துவர்கள், மருந்து தயாரிப்பாளர்கள், தொழில் துறையினர், கொள்கை உருவாக்குபவர்கள் ஆகியோரை ஒன்றிணைத்தது. தொற்று பரவலை கட்டுப்படுத்தும் வழிகள் குறித்து இவர்கள் தங்கள் கருத்துக்களை தெரிவித்தனர்.
டிஐஎப்ஏசி நிர்வாக கவுன்சில் தலைவரும், நிதி ஆயோக் உறுப்பினருமான டாக்டர் வி.கே.சரஸ்வத் கூறியதாவது:
நாட்டில் ஆக்ஸிஜன் தேவை மிகவும் அதிகரித்துள்ளது. ஆனால் ஆக்ஸிஜன் விநியோக கட்டமைப்பு வலுவாக இல்லை. ஆக்ஸிஜன் செறிவூட்டிகள் போன்ற முக்கிய சாதனங்களுக்கு, இந்தியா வெளிநாடுகளைச் சார்ந்துள்ளது. தடுப்பூசி தயாரிப்புக்கான மூலப் பொருளுக்கும் நாம் இதர நாடுகளைச் சார்ந்துள்ளோம். அதனால் மருந்து மூலப் பொருட்களை நாட்டில் தயாரிக்க வேண்டிய தேவை ஏற்பட்டுள்ளது. நமது சுகாதார கட்டமைப்பின் தயார்நிலையை மேம்படுத்துவதற்காக மருத்துவ ஊழியர்கள், எம்பிபிஎஸ் முடித்து வரும் மருத்துவர்கள் ஆகியோருக்கு குறுகியகால பயிற்சி அளிக்க அறிவில் மற்றும் தொழில்நுட்ப கட்டமைப்பை உருவாக்குவதில் நாம் கவனம் செலுத்த வேண்டும்.
மரபணு ஆராய்ச்சி வசதிகளை அதிகரிக்க வேண்டும். தடுப்பூசிகள், மருந்துகள் விநியோகத்தில் ட்ரோன்களை பயன்படுத்துதல், செயற்கை நுண்ணறிவு தொழில்நுட்பத்தை பயன்படுத்துதல் போன்றவற்றை பின்பற்ற வேண்டும். தடுப்பூசி உற்பத்தி மேலாண்மை மூலம், தொற்று பரவலை தடுக்க, இந்திய மக்கள் அனைவருக்கும் தடுப்பூசி போட வேண்டும்.
இவ்வாறு டாக்டர் சரஸ்வத் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717628
----
(Visitor Counter : 123